**projektas**



**RIETAVO SAVIVALDYBĖS TARYBA**

**SPRENDIMAS**

**DĖL PRITARIMO VŠĮ RIETAVO PIRMINĖS SVEIKATOS PRIEŽIŪROS CENTRO 2018 METŲ VEIKLOS ATASKAITAI**

2019 m. gegužės d. Nr. T1-

Rietavas

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir atsižvelgdama į Sveikatos ir socialinės paramos komiteto siūlymą, Rietavo savivaldybės taryba nusprendžia:

Pritarti VšĮ Rietavo pirminės sveikatos priežiūros centro 2018 m. veiklos ataskaitai (pridedama).

Sprendimas gali būti skundžiamas ikiteismine tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio sprendimo paskelbimo ar įteikimo suinteresuotai šaliai dienos.

Savivaldybės meras

 PRITARTA

 Rietavo savivaldybės tarybos

 2019 m. gegužės 26 d.

 sprendimu Nr. T1-

**VŠĮ RIETAVO PIRMINĖS SVEIKATOS PRIEŽIŪROS CENTRO**

**2018 METŲ VEIKLOS ATASKAITA**

**I SKYRIUS**

**INFORMACIJA APIE VIEŠOSIOS ĮSTAIGOS VEIKLOS TIKSLUS, POBŪDĮ IR VEIKLOS REZULTATUS**

 Viešosios įstaigos Rietavo pirminės sveikatos priežiūros centro (toliau – Rietavo PSPC) buveinė – Parko g. 8, Rietave, įstaigos kodas 191135610, ne pelno siekianti įstaiga ir ne PVM mokėtoja.

Įstaigos steigėja ir vienintelė dalininkė – Rietavo savivaldybė. Dalininko įnašo vertė (15090,16 Eur) ataskaitiniu laikotarpiu nesikeitė.

Įstaiga vykdo pirminę asmens sveikatos priežiūros veiklą. Paslaugos teikiamos poliklinikoje, 24 lovų slaugos ir palaikomojo gydymo skyriuje, keturiuose medicinos punktuose, teikiamos slaugos paslaugos namuose. Trumpalaikės socialinės globos paslaugos iki 8 asmenų finansuojamos Rietavo savivaldybės lėšomis. Pagrindinis įstaigos lėšų šaltinis – privalomojo sveikatos draudimo fondo (PSDF) lėšos.

**I.1. Stacionarinė įstaigos veikla**

1 lentelė

|  |  |  |
| --- | --- | --- |
|  | Ligonių skaičius | Lovadienių skaičius |
|  | 2016 m. | 2017 m. | 2018 m. | 2016 m. | 2017 m. | 2018 m. |
| **Iš viso** | **211** | **219** | **196** | **9010** | **9572** | **9793** |
| t. sk. **slaugos ir palaikomojo skyrius** | 191 | 200 | 173 | 6672 | 7245 | 7237 |
|  i*š t. sk. finansuojama iš PSDF biudžeto lėšų* |  |  |  |  |  | *7060* |
|  **globos skyrius** | 20 | 19 | 23 | 2338 | 2327 | 2556 |

**1.2. Įstaigos ambulatorinė veikla**

2 lentelė

|  |  |  |
| --- | --- | --- |
|  | Rodiklio reikšmė metų pabaigoje | Pokytis |
|  | 2016 m. | 2017 m. | 2018 m. |  **-** | % |
| Prisirašiusių gyventojų skaičius iš viso | 2223 | 1828 | 1627 | - 201 | -11,0 |
|  iš jų draustų privalomuoju sveikatos draudimu | 2081 | 1708 | 1533 | - 175 | -10,2 |
| Apsilankymai pas gydytojus | 18618 | 18262 | 13730 | -4532 | -24,8 |

Apsilankymų pas gydytojus skaičius, 2018 metus lyginant su 2017 m., sumažėjo beveik ketvirtadaliu dėl to, kad prisirašiusių gyventojų skaičius 18 proc. sumažėjo tik nuo 2017 m. lapkričio mėnesio ( 2017 m. lyginant su 2016 m.).

**Ambulatorinių asmens sveikatos paslaugų ataskaita 2017-2018 m.**

3 lentelė

|  |  |  |
| --- | --- | --- |
| Eil.Nr. | Paslaugos pavadinimas | Paslaugų skaičius |
| 2017 m. | 2018 m. |
| 1. | Gimdos kaklelio piktybinių navikų prevencinių priemonių programa(citologinio tepinėlio paėmimas ir rezultatų įvertinimas) | 51 | 25 |
| 2. | Atrankinės mamografinės patikros dėl krūties vėžio programa | 25 | 41 |
| 3. | Asmenų, priskirtų širdies ir kraujagyslių ligų didelės rizikos grupei, prevencijos priemonių programa | 154 | 112 |
| 4. | Priešinės liaukos vėžio ankstyvos diagnostikos programa | 52 | 62 |
| 5. | Storosios žarnos vėžio ankstyvosios diagnostikos programa  | 97 | 102 |
| 6. | Slaugos paslaugos namuose | 446 | 363  |
| 7. | Vaikų profilaktinis sveikatos tikrinimas | 267 | 261 |

**II SKYRIUS**

**GAUTOS LĖŠOS PAGAL FINANSAVIMO ŠALTINIUS IR ŠIŲ LĖŠŲ PANAUDOJIMAS PAGAL IŠLAIDŲ RŪŠIS, ĮSTAIGOS FINANSINIS VEIKLOS REZULTATAS**

 4 lentelė

|  |  |  |  |  |
| --- | --- | --- | --- | --- |
|  | 2017 m. |  | 2018 m. |  |
|  | tūkst. Eur | % | tūkst. Eur | % |
| 1. **PAJAMOS**
 | **486,2** | **100** | **544,0** | **100** |
| 1. Finansavimas | **25,4** | 5,2 | **27,6** | 5,1 |
| **1.1. IŠ privalomojo sveikatos draudimo fondo** | **384,0** | 79,0 | **421,3** | **77,4** |
| 1.2. globos skyriaus pajamos | **47,9** | 9,9 | **59,7** | **11,0** |
|  *t. sk. iš Savivaldybės biudžeto* | *7,6* | *15.9* | *10 ,1* | *16,9* |
|  *iš valstybės biudžeto* | *15,3* | *31,9* | *16,1* | *27,0* |
|  *pensijų įnašai* | *12,9* | *26,9* | *18,7* | *31,3* |
|   *tikslinės ir šalpos išmokos* | *12,1* | *25,3* | *14,8* | *24,8* |
| 1.3. pajamos iš fizinių ir juridinių asmenų | **28,9** | 5,9 | **35,4** | 6,5 |
|  *t.sk. už mokamas sveikatos priežiūros paslaugas* | *17,4* |  | *14,8* |  |
| **II. SĄNAUDOS** | **482,0** | **100** | **535,0** | **100** |
| 1. Darbo užmokesčio | 280,6 |  58,2 |  314,0 |  58,7 |
| 2. Socialinio draudimo |  87,3 |  18,1 |  99,1 |  18,5 |
| 3. Ilgalaikio turto nusidėvėjimo |  17,9 |  3,7 |  19,5 |  3,6 |
| 4. Komunalinių paslaugų ir ryšių |  20,9 |  4,3 |  21,7 |  4,1 |
| 5. Transporto |  2,0 |  0,4 |  2,2 |  0,4 |
| 6. Įrangos remonto ir priežiūros |  3,4 |  0,7 |  7,8 |  1,4 |
| 7. Sunaudotų atsargų |  49,9 |  10,4 |  52,2 |  9,7 |
| *7.1. t. sk. maisto* | *15,0* | *3,1* | *15,9* | *3,0* |
| *7.2. vaistų ir medicinos priemonių* | *27,0* | *5,6* | *27,6* | *5,2* |
| 8. Laboratoriniai tyrimai |  15,4 |  3,2 |  14,4 |  2,7 |
| 9. Kitos |  4,6 |  1,0 |  4,1 |  0,9 |
|  **III. FINANSINIS REZULTATAS** |  **4,2** |  |  **9,0** |  |

4-oje lentelėje matyti, kad pajamų struktūra ataskaitiniu laikotarpiu, lyginant su praėjusiu, keitėsi nežymiai. Pajamos iš PSDF biudžeto – 421,3 tūkst. Eur, lyginant praėjusiu ataskaitiniu laikotarpiu, padidėjo 9,7 proc.

Darbo užmokesčio su priskaitymais socialiniam draudimui sąnaudos sudarė 77,2 proc. visų sąnaudų.

 2018 m. valdymo sąnaudos – 57302 Eur arba 11,3 proc. visų sąnaudų (visos sąnaudos be finansuojamų sudarė 507460 Eur).

Įstaigos vadovė – vyriausioji gydytoja Birutė Kerpienė. Darbo pradžia – 2003-11-07. Specialybė – šeimos gydytoja. Vyriausiojo gydytojo nustatytas mėnesinis darbo užmokestis – 1078,55 Eur (pastovioji mėnesinio atlyginimo dalis – 980,50 Eur ir 10 proc. mėnesinio atlyginimo kintamoji dalis – 98,05 Eur). Metinis darbo užmokesčio fondas – 12943 Eur. Ataskaitiniais metais Birutė Kerpienė dirbo ir šeimos gydytoja, vidutinis mėnesinis atlyginimas – 1620 Eur (šią sumą sudaro atlyginimas už prisirašiusius gyventojus ir priedas už skatinamąsias paslaugas, prevencinių programų vykdymą).

Viešoji įstaiga neturi kolegialių organų, kurių nariams būtų mokėtas darbo užmokestis ar kitos išmokos.

 Per ataskaitinius metus nebuvo sudarytų reikšmingų sandorių (t. y. sandorių, kurių vertė viršija 1/20 turto vertės), nebuvo sandorių su susijusiomis šalimis.

 2018-12-31 Rietavo PSPC mokumo koeficientas (trumpalaikio turto ir įsipareigojimų santykis) buvo 1,6. Vadinasi, įstaiga gali įvykdyti visus įsipareigojimus.

**III SKYRIUS**

**INFORMACIJA APIE ĮSTAIGOS ILGALAIKĮ TURTĄ**

 Ataskaitiniu laikotarpiu iš įstaigos lėšų įsigytas katilas su šildymo įranga (4508 Eur).

 Visiškai nudėvėtas, tačiau vis dar veikloje naudojamas ilgalaikis turtas įsigijimo savikaina sudarė 160744 Eur.

Pagal panaudos sutartis gauto turto balansinė vertė – 49144 Eur, t. sk. 44559 Eur sudaro Rietavo savivaldybės panaudos sutartys dėl Daugėdų, Giliogirio ir Labardžių medicinos punktų patalpų. Dėl projekto „Elektroninių sveikatos paslaugų plėtra Telšių regiono asmens sveikatos priežiūros įstaigose“ įgyvendinimo viešoji įstaiga Regioninė Telšių ligoninė pagal panaudos sutartį perdavė kompiuterinę įrangą, kurios balansinė vertė – 4585 Eur.

**IV SKYRIUS**

**DARBUOTOJŲ SKAIČIUS, JŲ DARBO UŽMOKESTIS**

2018-12-31 dirbo 44 darbuotojai (33,4 etato), iš jų 6 gydytojai (3,2 etato), 20 slaugytojų (16,7 etato).

2018 metais darbuotojų vieno etato darbo užmokestis vidutiniškai padidėjo 18 proc. Vidutinis mėnesinis vieno darbuotojo atlyginimas buvo 572 Eur (2017 m. – 472 Eur), o vieno etato – 738 Eur.

**5. Kiekybinių ir kokybinių tikslų įgyvendinimas 2018 metais pagal LR SAM 2018-05-19 įsakymą Nr. V-554**

| **Eil. Nr.**  | **Tikslai**  | **Įvykdymas**  |
| --- | --- | --- |
| Veiklos finansinių rezultatų vertinimo rodikliai |
| 1 . |  Įstaigos finansinis rezultatas – būti nenuostolingai | Perviršis – 9019 Eur |
| 2 . | Panaudoti darbo užmokesčio fondui didinti gautas tikslines lėšas sveikatos priežiūros specialistų, teikiančių asmens sveikatos priežiūros paslaugas, darbo užmokesčiui kelti vidutiniškai 20 proc., prioritetą teikiant mažiausiai uždirbantiems specialistams |  Vidutiniškai vieno etato darbo užmokestis per metus padidėjo nuo 625 iki 738 Eur, t. y. 18 proc. |
| 3 . | Įstaigos sąnaudų valdymo išlaidoms dalis – ne daugiau kaip 10,33 proc. įstaigos sąnaudų  | Valdymo sąnaudos sudarė 11, 3 proc.  |
| 4. | Įstaigos finansinių įsipareigojimų dalis nuo metinio įstaigos biudžeto: absoliutus likvidumo rodiklis – nuo 0,5 iki 1 | Absoliutaus likvidumo rodiklis – 0,67 (pinigai banke ir kasoje – 33891 Eur/įsiskolinimai – 50920 Eur) |
| 5. | Papildomų finansavimo šaltinių pritraukimas | Įstaiga vykdė Savivaldybės visuomenės sveikatos rėmimo specialias programas: „Netaisyklingos laikysenos, stuburo iškrypimų korekcija ir prevencija“ (700 Eur) ir „Paauglystės problemų sprendimas“(500 Eur) |
| Veiklos rezultatų vertinimo rodikliai |
| 6. | Įstaigoje gautų pacientų skundų dėl įstaigoje suteiktų asmens sveikatos priežiūros paslaugų skaičius per metus ir pagrįstų skundų dalis | Įstaigoje nėra gauta jokių skundų |
| 7. | Įstaigos taikomos kovos su korupcija priemonės, numatytos sveikatos apsaugos ministro tvirtinamoje Sveikatos priežiūros srities korupcijos prevencijos programoje. Įstaigai suteiktas Skaidrios asmens sveikatos priežiūros įstaigos vardas | Įstaigai nesuteiktas Skaidrios asmens sveikatos priežiūros įstaigos vardas |
| 8. | Konsoliduotų viešųjų pirkimų skaičius turi būti ne mažiau kaip 1  | Konsoliduotų pirkimų nebuvo vykdoma |
| 9. | Viešųjų pirkimų, vykdomų per VšĮ Centrinę perkančiąją organizaciją (toliau – VšĮ CPO), skaičius | Per CPO.LT pirkti medikamentai – 80 proc. visų per metus galimų per CPO pirkimų |
| 10. | Informacinių technologijų diegimo ir plėtros lygis (pacientų elektroninės registracijos sistema, įstaigos interneto svetainės išsamumas, darbuotojų darbo krūvio apskaita, įstaigos dalyvavimo elektroninėje sveikatos sistemoje mastas). Ne mažiau kaip 50 proc. visų kompensuojamųjų vaistų ir MPP receptų turi būti elektroniniai | Pacientų išankstinė registracija vykdoma telefonu. Ligonių atvykimas tiek poliklinikoje, tiek slaugos skyriuje registruojamas elektroniniu būdu. Elektroniniu būdu pildomi klinikiniai įrašai (forma Nr.E025), išduodamos pažymos Nr. E083, E027-1, mirties liudijimai Nr. E106. Kompensuojamų vaistų ir MPP receptų per 2018 m. išrašyta 7601, iš jų elektroninių – 5475, t. y. 72 proc.Interneto svetainės informacija nuolat atnaujinama |

**6. Planuojami veiklos pokyčiai ir informacija apie veiklos rizikas.**

2018-12-27 įstaiga pasirašė sutartį su Centrine projektų valdymo agentūra dėl projekto „Rietavo pirminės sveikatos priežiūros veiklos efektyvumo didinimas“ vykdymo. Projektas skirtas pagerinti pirminės sveikatos priežiūros paslaugų kokybę ir padidinti šių paslaugų prieinamumą. Projekto įgyvendinimo metu bus atnaujinta įstaigos infrastruktūra: įsigyjama transporto priemonė, medicininė įranga, įrengiamas priklausomybės nuo opioidų pakaitinio gydymo ir tuberkulioze sergantiems asmenims tiesiogiai stebimo gydymo kurso (DOTS) kabinetas.

Įstaigos veiklos rizika –per maža slaugos ir palaikomojo gydymo paslaugų sutartinė suma. 2019 m. per mėnesį skiriama 17926 Eur, t. y. finansuojama 17 lovų (skyriuje yra 24 lovos). Per šių metų I ketvirtį susidarė 22524 Eur viršsutartinė slaugos ir palaikomojo gydymo paslaugų suma. Viršsutartinė suma ar tik jos dalis apmokama tik ateinančių metų sausio mėnesį, kai sumuojamos visų Šiaulių TLK zonos įstaigų slaugos ir palaikomojo gydymo paslaugų įvykdymas. Metų pradžioje įstaiga priversta gyventi iš ankstesnių metų sukaupto rezervo. Pasibaigus rezervui (gegužės – gruodžio mėn.) didėja įsiskolinimai paslaugų ir prekių tiekėjams. Pinigų vos užtenka darbuotojų atlyginimams ir mokesčiams.

Esant sunkiai finansinei situacijai, įstaiga stengiasi teikti kokybiškas paslaugas.

Vyriausioji gydytoja Birutė Kerpienė

Vyriausioji buhalterė Stanislava Klovienė

**RIETAVO SAVIVALDYBĖS ADMINISTARCIJOS SOCIALINIŲ REIKALŲ IR CIVILINĖS METRIKACIJOS SKYRIUS**

# AIŠKINAMASIS RAŠTAS PRIE SPRENDIMO

**„DĖL PRITARIMO VŠĮ RIETAVO PIRMINĖS SVEIKATOS PRIEŽIŪROS CENTRO 2018 METŲ VEIKLOS ATASKAITAI “ PROJEKTO**

2019-05-02

Rietavas

**1. Sprendimo projekto esmė.**

Pritarti VšĮ Rietavo pirminės sveikatos priežiūros centro 2018 metų veiklos ataskaitai.

**2. Kuo vadovaujantis parengtas sprendimo projektas.**

Sprendimo projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu.

**3. Tikslai ir uždaviniai**.

Pritarti VšĮ Rietavo pirminės sveikatos priežiūros centro 2018 metų veiklos ataskaitai.

**4. Laukiami rezultatai**.

Bus vykdomi Lietuvos Respublikos teisės aktų reikalavimai.

**5. Kas inicijavo sprendimo projekto rengimą.**

Savivaldybės administracijos Socialinių reikalų ir civilinės metrikacijos skyrius.

**6. Sprendimo projekto rengimo metu gauti specialistų vertinimai**.

Neigiamų specialistų vertinimų negauta.

**7. Galimos teigiamos ar neigiamos sprendimo priėmimo pasekmės**.

Neigiamų pasekmių nenumatyta.

**8. Lėšų poreikis sprendimo įgyvendinimui**.

Sprendimo įgyvendinimui nereikės valstybės biudžeto lėšų.

**9. Antikorupcinis vertinimas**.

Nereikalingas.

Socialinių reikalų ir civilinės metrikacijos skyriaus vedėja Jolita Alseikienė